บลจ.วรรณขายกองทุนตราสารหนี้จ่าย1.7-1.8%
บลจ.วรรณ เปิดขายหน่วยลงทุนที่ลงทุนในตราสารหนี้ในประเทศพร้อมกันสองกองทุน ชูผลตอบแทน 1.7-1.8% ต่อปี ดีกว่าฝากแบงก์
2 ก.ย. 2553

บลจ.วรรณ เปิดขายหน่วยลงทุนที่ลงทุนในตราสารหนี้ในประเทศพร้อมกันสองกองทุน ชูผลตอบแทน 1.7-1.8% ต่อปี ดีกว่าฝากแบงก์
น.ส.ทิวารัตน์ เตชะมีเกียรติชัย กรรมการผู้ช่วยกรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า บลจ.วรรณ จะเปิดเสนอขายหน่วยลงทุนครั้งแรกของกองทุนเปิด 1FIX-6M3 ระหว่างวันที่ 2-8 ก.ย.2553 และกองทุนเปิด 1FIX-6M4 ระหว่างวันที่ 2-14 ก.ย.2553 โดยกองทุนเปิด1FIX-6M3 จะเน้นลงทุนในพันธบัตรรัฐบาล และมีรอบระยะเวลาลงทุนประมาณ 5-7 เดือน คาดผลตอบแทนหลังหักค่าใช้จ่ายประมาณ 1.70% ต่อปี 
สำหรับกองทุนเปิด1FIX-6M4 เน้นลงทุนในพันธบัตรรัฐบาลและตั๋วแลกเงิน โดยมีรอบระยะเวลา 5-7 เดือน คาดผลตอบแทนหลังหักค่าใช้จ่ายประมาณ 1.80% ต่อปี (ข้อมูล ณ วันที่ 26 ส.ค.2553) ซึ่งการลงทุนในกองทุนทั้งสองนี้ จะได้รับผลตอบแทนที่สูงกว่าดอกเบี้ยเงินฝากธนาคาร เหมาะสำหรับผู้ที่ต้องการผลตอบแทนที่สูงกว่าเงินฝากและต้องการล็อคอัตราผลตอบแทนไว้ประมาณหกเดือน ผู้ที่สนใจลงทุนในทั้งสองกองทุน สามารถลงทุนได้ด้วยเงินขั้นต่ำเพียง 10,000 บาท